cyanic-selkie/wikianc huggingface dataset:
Čagoso salynas
thumb|200px|Salyno žemėlapis
Čagoso salynas  – atolų ir seklumų grupė Indijos vandenyne, 500 km į pietus nuo Maldyvų, pusiaukelėje tarp Rytų Afrikos krantų ir Javos salos. Priklauso Britų Indijos vandenyno teritorijai.
Čagoso salyno sausumos plotas 63,17 km², o kartu su seklumomis ir atolų lagūnomis ~15 000 km². Čagoso salyną sudaro 7 atolai: Diego Garsija, Peros Banjosas, Salomono atolas, Egmonto atolas ir kt., taip pat didžiausia pasaulyje Didžiąja Čagoso banka su ja supančia atolų ir rifų sistema. Iš viso yra apie 60 atskirų salelių.
Apie Čagoso salas senovėje žinojo maldyviečių jūrininkai. XVI a. salyną pasiekė Vasko da Gamos vadovaujama portugalų ekspedicija. Vėliau salyną užėmė prancūzai, o nuo 1814 m. – britai. 1971 m. Diego Garsijoje įkurta JAV karinė bazė.
Gyventojai
Iki XX a. 7-ojo dešimtmečio salose gyveno čagosiečiai, bet D. Britanijos valdžios buvo iškraustyti sumokėjus minimalią kompensaciją. Diego Garsijos sala tapo britų ir amerikiečių karine baze. Ištremti čagosiečiai bylinėjasi su D. Britanijos valdžia dėl grįžimo į savo tėvynę.
1968 m. Mauricijus, o 1976 m. Seišelių salos gavo nepriklausomybę, tačiau D. Britanija pasiliko Čagoso salas kaip savo teritoriją. Mauricijus reiškia pretenzijas į Čagosą kaip savo teritoriją. 2022 m. lapkričio 3 d. Jungtinė Karalystė ir Mauricijus pradėjo derybas dėl salų teritorinio perdavimo Mauricijaus valstybei.
Boratinec Ruskų valsčius
Boratinec Ruskų valsčius  – nuo 1952 iki 1954 metų egzistavęs valsčius šiaurės rytų Lenkijoje, Balstogės vaivadijoje, Semiatičės apskrityje. Valsčiaus centras buvo Boratineco Ruskų kaimas.
Istorija
Valsčius įkurtas 1952 m. liepos 1 d. Semiatičės apskrityje, Balstogės vaivadijoje prijungus dalį kaimų iš Semiatičės ir Mielniko valsčių. 1954 m. rugsėjo 29 d. valsčius buvo panaikintas.
Zigmantas Pocius
Zigmantas Pocius (1935 m. kovo 26 d. Didvėjyje, Raseinių raj. – 1997 m. lapkričio 3 d. Vilniuje) – lituanistas, Lietuvos politinis bei visuomenės veikėjas.
Biografija
1954 m. baigė Viduklės vidurinę mokyklą, o 1959 m. Vilniaus universitetą.
1959–1964 m. mokytojavo Kudirkos Naumiestyje, Klaipėdoje. 1964–1984 m. Enciklopedijų leidyklos jaunesnysis redaktorius, redaktorius, Meno redakcijos vedėjas. 1984–1988 m. leidyklos „Mokslas“ vyriausiojo redaktoriaus pavaduotojas, 1990–1991 m. Vilniaus universiteto leidyklos direktorius. 1991–1992 m. leidyklos „Mokslas“ direktorius, 1992–1996 m. Mokslo ir enciklopedijų leidyklos direktorius.
1993 m. Tėvynės Sąjungos (Lietuvos konservatorių) narys. 1996–1997 m. Seimo narys. Palaidotas Viduklėje (Raseinių raj.)
Mesariangas
Mesariangas – nedidelis miestas šiaurės vakarų Tailande, Mianmaro pasienyje, Mehongsono provincijoje, prie Juamo upės. 10 tūkst. gyventojų. Mieste gyvena gausi mjanmų musulmonų bendruomenė.
Milžinai (Kaišiadorys)
Milžinai – kaimas Kaišiadorių rajono savivaldybėje, 5 km nuo Rumšiškių.
Thank Me Later
Thank Me Later – debiutinis studijinis kanadiečių atlikėjo bei reperio Drake albumas, išleistas 2010 m. birželio 15 d. Albume dainas kartu atlieka Nicki Minaj, Lil Wayne, Jay-Z bei kiti. Albumo singlas „Find Your Love“ sulaukė didelio populiarumo JAV, pasiekdamas penktąją „Billboard Hot 100“ reitingo vietą. Albumas sulaukė daugiausia teigiamų kritikų įvertinimų ir, per pirmąją savaitę vien JAV pardavus 447 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. 2022 m. gruodžio mėnesio duomenimis, JAV parduota per tris milijonus albumo kopijų ir jis tapęs triskart platininiu.
Belaja Gora
Belaja Gora  – gyvenvietė Rusijoje, šiaurės rytų Jakutijoje, Indigirkos dešiniajame krante. Abijaus uluso administracinis centras. 2400 gyventojų (2007 m.).
Istorija
1975 m. gyvenvietė gavo Liaudies ūkio statybų premiją už geriausiai šiaurės sąlygomis pritaikytą projektavimą.
Aukštadvaris (viensėdis)
Aukštadvaris – viensėdis Panevėžio rajono savivaldybėje, 1 km į šiaurę nuo Anciškio, 4 km į pietus nuo Aukštadvario kaimo, prie Linkavos upelio ir Ramygalos–Pavermenio kelio. Yra Aukštadvario dvaro liekanos: rūmų griuvėsiai, arklidė, ūkiniai pastatai, priestatai. Yra parko, maumedžių alėjos liekanos.
Istorija
Aukštadvario dvaras (Wysoki Dvor) minimas nuo 1550 m. 1744 m. pastatyta koplyčia, vėliau tapusi Anciškio Šv. apaštalo evangelisto Mato bažnyčia.
Brokopondo apygarda
Brokopondo apygarda yra centriniame Suriname. Sostinė – Brokopondas.
Didelę apygardos dalį užima milžiniškas Brokopondo tvenkinys. Yra keletas krioklių. Veši ekvatorinės džiunglės. Neseniai rasti aukso telkiniai, Rosebelo aukso kasykla. Be Brokopondo apygardoje dar yra Braunsvego ir Kvakugrono miestai.
Rajonai
Yra 6 rajonai: kairėje|miniatiūra|180x180px
Gainax
„Gainax“  – Japonijos anime studija, garsėjanti tokiais kūriniais kaip „Gunbuster“, „The Wings of Honneamise“, „Nadia: The Secret of Blue Water“, „Neon Genesis Evangelion“, „Magical Shopping Arcade Abenobashi“, „FLCL“, „Gurren Lagann“ ir „Panty & Stocking with Garterbelt“, sulaukusiais kritikų pripažinimo (daugiau kaip 10 kartų pelnytas žurnalo „Animage“ pagrindinis prizas ) ir komercinės sėkmės. Įmonės būstinė įsikūrusi Koganėjuje, Tokijuje.
Istorija
Studiją pavadinimu „Daicon Film“ XX a. 9-ajį dešimtmetį įkūrė universiteto studentai Hideaki Anno, Jošijuki Sadamoto, Hirojuki Jamaga, Takami Akai, Tošio Okada, Jasuhiro Takeda ir Šindži Higuči. Pirmasis jų projektas buvo animacinis trumpametražis filmas „Daicon III“, skirtas 1981 m. Osakoje, Japonijoje, 20-tą kart organizuojamo kasmetinio Japonijos nacionalinio mokslinės fantastikos konvento programai.
Didesnės sensacijos studija sulaukė, parodžiusi jų susuktą filmuką „Daicon IV“ 22-ojo kasmetinio Japonijos nacionalinio mokslinės fantastikos konvento, surengto 1983 m., metu. Trumpametražis filmas „Daicon IV“ padėjo pakelti „Daicon Film“, kaip talentingos anime studijos (nors ir mažos su vos 20 mln. jenų ar apytiksliai 200 000 JAV dolerių biudžetu), įvaizdį.
Tie, kas tuo metu bandė įsilieti į naujai užgimusią rinką, neabejotinai buvo paveikti otaku kultūros idėjų. Tai iliustruoja ir mėgėjiška kūryba užsiėmusi studija „Daicon Films“, vėliau tapusi žinoma įmone ir 1985 m. pakeitusi pavadinimą į „Gainax“, pagal menkai žinomą, bet „milžinišką“ (nuo čia ir kilęs pavadinimas) Totorio prefektūrą; angliška galūnė -x buvo pridėta dėl „žaismo ir todėl, kad skambėjo tarptautiškai“. „Gainax“ mokslinės fantastikos filmai buvo tokie populiarūs tarp otaku subkultūros atstovų, jog ilgai netruko iki to, kai 1987 m. studija pradėjo kurti savo didžiausią pagal biudžetą tuo metu anime filmą „Royal Space Force: The Wings of Honnêamise“.
1988 m. studija išleido OVA „Gunbuster“, kuris sulaukė komercinės sėkmės. Šiuo laikotarpiu „Gainax“ dar platino suaugusiesiems skirtus videožaidimus (kas buvo didžiulis pajamų šaltis, leidęs studijai išsilaikyti, tačiau būta atvejų, kai buvo uždrausta prekiauti šiais žaidimais).
1995 m. „Gainax“ išleido bene geriausiai žinomą kūrinį, sulaukusį komercinės sėkmės ir pripažinimo iš kritikų, – „Neon Genesis Evangelion“.
Stare Duchnai
Stare Duchnai  – kaimas Lenkijos šiaurės rytuose, Šniadovo valsčiuje, Lomžos apskrityje, Palenkės vaivadijoje.
Viktoras Šeputa
Viktoras Šeputa – Lietuvos Jėgos aitvarų ir banglenčių sporto buriuotojas. Asociacijos „Buriavimo vystymo centras“ prezidentas.
Biografija
2012 m. pasaulio čempionate Italijoje Šeputa užėmė 48-ą vietą. 2013 m. Kinijoje vykusiame pasaulio čempionate sportininkui sekėsi daug geriau ir galutinėje įskaitoje užėmė 24-ą vietą. 2014 m. pasaulio formulės aitvarų čempionate pagerintas asmeninis rezultatas ir užimta aukšta 22-ą vieta. Tais pačiais metais Šeputa Europos čempionate galutinėje įskaitoje užėmė 15-ą vietą.
Naršėnai
Naršėnai – kaimas Zarasų rajono savivaldybėje, 5 km į šiaurę nuo Antalieptės, plento Antalieptė–Dusetos dešinėje pusėje.
thumb|left|Naršėnai
Istorija
Kaimas susiformavo 1607 m. iš Padustėlio dvaro tarnybų. 1926 m. išskirstytas viensėdžiais. Tais metais kaimo teritorija 252,35 ha. Yra kapinės, paskutinis palaidojimas 1905 m.
1948 m. pavasarį kaimo gyventojai įjungti į „Aušros“ kolūkį, kuris 1955 m. tapo Antalieptės žemės ūkio technikumo padaliniu. 1961–1962 m. pastatyti du mūriniai dviaukščiai daugiabučiai namai, 1960–1975 m. veikė kultūros namai, iki 1996 m. buvo kaimo parduotuvė.
Gyventojų demografinėje raidoje žymus gyventojų skaičiaus padidėjimas dėl apylinkės kaimuose 1971–1972 m. atliktos melioracijos.
Aukštadvaris (Širvintos)
Aukštadvaris – kaimas Širvintų rajono savivaldybėje, 8 km nuo Zibalų.
Samara (reikšmės)
Samara yra vadinami:
Sauginiai (Gruzdžiai)
Sauginiai – kaimas Šiaulių rajono savivaldybėje, 20 km į šiaurę nuo Šiaulių, prie kelio Gruzdžiai–Šiupyliai, prie Kūros upelio.
Istorija
1649 m. Gruzdžių trakto revizijos akte Sauginiai priskiriami Biržių ir Paliesių vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiaus Šiupylių seniūnijai, nuo 1929 m. Lygudų seniūnijai (Gruzdžių dvaras), nuo 1950 m. – Gruzdžių apylinkės kaimas. 1950–1991 m. kaimas priklausė Gruzdžių apylinkės Gruzdžių tarybiniam ūkiui.
Gyventojai
1923 m. surašymo metu kaime buvo 22 ūkiai.
Danijos kolonijos Amerikoje
Nuo XVIII a. iki XX a. Danija buvo kolonijinė valstybė. Dalis jos kolonijų buvo ir Amerikos žemyne.
Danija-Norvegija 1721 m. įsteigė kolonijas Grenlandijoje.
Danijai taip pat priklausė keletas teritorijų Karibų jūros regione, kurios buvo vadinamos Danijos Vakarų Indijos. Tai buvo dalis Mergelių salų, kol jas 1916 m. pardavė JAV. Salas iki 1755 m. valdė Danijos Vest Indijos ir Gvinėjos kompanija, po to jas išpirko Danijos karalius. Danijos Mergelių salose pagrindinė veikla buvo cukranendrių auginimas naudojant vergų darbą. Mergelių salose veikė piratai. Prekybą vergais Danija uždraudė 1803 m., tačiau vergija išliko iki 1848 m. 1880 m. salose buvo 34 000 gyventojų. Po vergijos panaikinimo salose buvo ekonominis nuosmukis, todėl Danija neprieštaravo JAV pasiūlymui nupirkti salas.
Šviesa (žurnalas)
Šviesa – iliustruotas (su paveikslais) mėnesinis ukininkų laikraštis, katalikiškas žurnalas ūkininkams, leistas 1905–1908 m. Vilniuje.
Istorija
1905 m. vadinosi „Lietuvos bitininkas“. Leido ir redagavo Juozapas Ambraziejus-Ambrozevičius; 1908 m. leido „Sąjunga“. Ėjo kartą per mėnesį, nuo 1907 m. – dukart per mėnesį. Spausdino „Vilniaus žinios“ bei Kuktos spaustuvė. 1906 m. leido priedą „Šviesos laiškelis“. Išėjo 68 žurnalo numeriai.
Rašė žemdirbystės, bitininkystės, gyvulininkystės, sodininkystės, daržininkystės ir kitais žemės ūkio tvarkymo klausimais. Svarstė religijos, švietimo, lietuvybės, dvasinio ugdymo klausimus.
Bendradarbiavo J. Bagdonavičius, Jonas Basanavičius, A. Petraitis, J. Šiaurys, D. Treigys ir kt.
Pilkapis
thumb|right|200px|Pilkapis. [[Karmazinų pilkapynas]] thumb|right|200px|Akmuo [[Naujoji Vilnia|Naujosios Vilnios pilkapyne, vaizduojantis Salako akmenį]]
Pilkapis, pilkapiai, „(su)piltas kapas“ – senovės baltų ir kitų pasaulio tautų laidojimo vieta.
Gali būti atskiras pilkapis, keletas pilkapių arba ištisas jų kompleksas.
Pilkapiai yra archeologijos paminklai, įtraukiami į kultūros vertybių, lankytinų vietų sąrašus, dalykinius žinynus. Jais rūpinasi Paminklosaugos tarnybos. Tam tikra teritorija gali būti paskelbiama archeologiniu draustiniu, ribojamos veiklos bei lankymosi režimas.
Akmens amžiaus kapai
Lietuvoje neaptiktas nė vienas paleolito kapas. Iš mezolito tik porą yra atkasęs archeologas Adomas Butrimas netoli Janapolės. Yra žinomi keli ankstyvojo neolito (Kretuono gyvenvetėje atkasė Algirdas Girininkas).
Mirusieji imti guldyti palenktais keliais, su plaštakom, sudėtom po skruostu (kaip miegant) - tai rodo, kad su virveline kultūra į Lietuvos teritoriją atkeliavo ir nauji laidojimo papročiai. Vėliau mirusieji netgi imti laidoti tik pariestais, net prie smakro priglaustais keliais.
Vėlyvojo neolito kapų rasta Kuršių nerijoje, Kauno priemiesčiuose. Į kapus dėtos įkapės - akmeniniai kirvukai, žvėrių dantų kibučiai ar gintaro papuošalai.
Šeimos pilkapiai
Tokių, iki 30 m skersmens, 3-4 m aukščio pilkapių rasta Kretingoje, Kretingalėje (tyrinėjo archeologai Pranas Kulikauskas, A. Merkevičius), Egliškėse (Elena Grigalavičienė). Jie supilti iš smėlio, molio, akmenų, kartais akmenimis grįstas ir visas jų paviršius.
Degtiniai kapai
Apie Žalvario amžiaus vidurį dabartinėje Lietuvos teritorijoje, kaip ir visoje Vidurio Europos šiaurėje, mirusiuosius imta deginti. Palaikams tokiuose kapuose iš akmenų statydavo rūselį. Kartais urną akmenimis tik apramstydavo, o viršų uždengdavo plokščiu akmeniu.
Degtinių pilkapių rasta Paveisininkuose (P. Kulikauskas), Kernavėje (Aleksiejus Luchtanas), Stanaičuose (A. Merkevičius).
Neaišku, ar juos dengė neaukšti pilkapiai – vėliau jie lengvai galėjo sunykti.
Geležies amžiaus pilkapiai
2004 m. duomenimis, Rytų Lietuvoje ir iš dalies dabartinėje Vakarų Baltarusijoje išlikę apie 390 geležies amžiaus pilkapių grupių, kuriose priskaičiuojama daugiau kaip 6500 pilkapių (A. Tautavičiaus duomenys su V. Vaitkevičiaus papildymais). Tiesa, Nekilnojamųjų kultūros vertybių registro duomenys (iki 2006 m. į jį buvo įrašyta apie 2000 archeologijos vertybių) dėl įvairių priežasčių tik iš dalies atspindi realią situaciją.
Mūsų eroje net ir vakarų Lietuvoje nustota statyti sudėtingus statinius mirusiesiems. Kapus tik aptverdavo akmenų vainikėliu.
Jubba Airways
Jubba Airways – Somalio oro linijų bendrovė, įkurta 1998 m. Pradžioje kompanija savo būstinę turėjo Aden Ade oro uoste Somalyje, tačiau šiuo metu pagrindinė bazė laikoma Nairobyje, Kenijoje. Jubba Airways vykdo vietinius keleivinius ir krovinių skrydžius tarp Somalio ir Artimųjų Rytų.
2014 m. balandį kompanija turėjo 3 lėktuvus ir vykdė 9 maršrutus.
Udonthanis
Udonthanis  – miestas šiaurės rytų Tailande, Isano regione, 560 km nuo Bankoko, Korato plynaukštėje, ~100 km nuo Laoso sienos. Provincijos centras. 142,7 tūkst. gyventojų.
Svarbus regioninis prekybos centras. Žemdirbystė, miškų ūkis. Medienos apdirbimo, cukraus pramonė. Vietnamo karo metu Udonthanyje buvo JAV karinė bazė, iš kurios vykdyti antpuoliai Laose. Dabar bazėje įsikūrusios Tailando karališkosios oro pajėgos. 42 km nuo miesto yra Bančiango archeologinė radimvietė.
Brokopondas
Brokopondas – miestas centriniame Suriname, prie Surinamo upės, 8 km į šiaurę nuo Brokopondo tvenkinio. Apygardos sostinė. 2,3 tūkst. gyventojų.
Piterboras
Piterboras – miestas vidurio rytų Anglijoje, 120 km į šiaurės rytus nuo Londono, prie Nino upės. Rotušė, katedra, dailės galerija, miesto bokštas, parkas.
Istorija
Gyvenvietė siekia bronzos amžių, vėliau joje įsikūrė romėnai. Anglosaksai pastatė Medeshamstede vienuolyną, kuris vėliau tapo katedra. XIX a. miestas ėmė sparčiai augti dėl besiplečiančios plytų pramonės.
Lietuvių bendruomenė
Mieste didelė imigrantų iš Lietuvos bendruomenė. Veikia daug lietuviško maisto parduotuvių, restoranų ir smulkiųjų verslų. 2013 m. Piterboras buvo populiariausias miestas tarp atvykstančių lietuvių naujakurių.
Veikia keturi lietuvių krepšinio klubai, kurie žaidžia BLKL: Peterborough Odd Socks, Peterborough BC Tauras, Peterborough Vytis, Peterborough BC Baltic Wolves
Sportas
1984 m. mieste vyko pasaulio greitojo čiuožimo trumpuoju taku čempionatas.
Liana
thumb|240px|Lianų raizgalynas Vakarų Gatų kalnų miške Indijoje Liana – sumedėjęs augalas, savo stiebu besivyniojantis ant kitų augalų. Tai būdingi tropinių džiunglių augalai. Kadangi milžiniškų medžių paunksmėje šviesos labai mažai, lianiniai augalai stiebiasi link šviesos apraizgydami kitus augalus. Kai kurios lianos turi orines šaknis, kuriomis siurbia vandenį.
Lianų sąžalynuose dažnai įsikuria medžiais laipiojantys gyvūnai, pavyzdžiui, beždžionės.
Ignotas Čapskis
Ignotas Čapskis (1699–1746 m. balandžio 16 d. Rinkuvkoje) – Gdansko kaštelionas.
Biografija
Elbingo kašteliono Jano Krizostomo Čapskio sūnus.
Gdansko kašteliono pareigas ėjo (1737–1746) metais.
Šeima ir vaikai
Vedė Teiofilė Konopacką, Kulmo kašteliono Stanislavo Aleksandro Konopackio dukterį. Vaikai;
Air Somalia
Air Somalia – Somalio oro linijų bendrovė, įkurta 2001 m. Pagrindinė įmonės bazė yra Somalio Mogadišo mieste. Air Somalia vykdo keleivių ir krovinių skrydžius Afrikoje ir Artimuosiuose Rytuose.
Gynybos sutartis
Gynybos sutartis – sutarties arba karinės sąjungos tipas, kai pasirašiusios valstybės pasižada remti viena kitą karine jėga.
Paprastai sutarties šalys sutartyje numato grėsmes ir konkrečiai ruošiasi kartu ją atremti.
Aukštadvaris (Ukmergė)
Aukštadvaris – viensėdis Ukmergės rajono savivaldybėje, 4 km nuo Laumėnų.
Barva (ugnikalnis)
Barvos ugnikalnis  – nebeaktyvus ugnikalnis vidurio Kosta Rikoje, Centrinėje Kordiljeroje, Heredijos provincijoje, 22 km į šiaurę nuo San Chosė. Aukštis – 2906 m.
Tai andezitinis kompleksinis ugnikalnis. Jo vakariniame šlaite yra trys kalvos, regimos nuo Centrinio slėnio, todėl kalnas dar vadinamas Las Tres Marijas (Las Tres Marías – „trys Marijos“). Viršūnėje yra apie tuzinas išsiveržimo angų, o šlaituose – keli parazitiniai kūgiai. Telkšo 4 vulkaniniai ežerai.
Nuo Kosta Rikos užkariavimo laikų nėra užfiksuota Barvos ugnikalnio išsiveržimų.
Milžinai (Zarasai)
Milžinai – kaimas Zarasų rajono savivaldybėje, 3 km nuo Imbrado.
Meiliškių ežeras
Meiliškių ežeras arba Meliškis – ežeras vidurio Lietuvoje, Raseinių rajone, apie 11 km į rytus nuo Žaiginio. Ežero ilgis iš pietvakarių į šiaurės rytus – 0,12 km, plotis – iki 0,08 km. Altitudė 110,3 m. Krantai žemi, plačiai užpelkėję. Pietuose stūkso Pelkutės miškelis, kitose pakrantėse plyti pievos. Vandens perteklius iš ežero nubėga į šiauriniu pelkės pakraščiu tekantį upelį (Meiliškių griovio intakas, Ažytės baseinas).
Dailusis auskarėlis
Dailusis auskarėlis (Dicentra spectabilis) – žvirbliarūtinių (Fumariaceae) šeimos, auskarėlių (Dicentra) šeimos daugiametė darželinė gėlė. Natūraliai paplitę Rytų Azijoje, tarp Sibiro ir pietų Japonijos. Auginama daugelyje Europos šalių. Žydėti pradeda gegužės mėnesį. Žiedai širdelės formos, po 3-15 ant žiedkočio. Žydi baltai arba rausvai. Nuodingas.
Kalasinas
Kalasinas  – miestas šiaurės rytų Tailande, Isano regione, 520 km nuo Bankoko. 37,7 tūkst. gyventojų (2006 m.).
miniatiūra|kairėje|Palydovinė Kalasino nuotrauka
Neoptolemas
Graikų mitologijoje Neoptolemas – Achilo ir Deidamėjos sūnus. Su Andromache susilaukė Moloso, kurio giminė siekė Aleksandro Didžiojo motiną.
Achilas nenorėjo vykti į Trojos karą, todėl jis pasislėpė, perrengtas mergina, tarp likomedžių. Ten jis turėjo romaną su Skiro karaliaus dukterimi Deidamėja, kuri vėliau pagimdė Neoptolemą.
Po dešimties metų, kai Achilas ir Ajaksas mirė, nebuvo matyti jokių graikų pergalės ženklų. Graikai pagrobė trojėnų pranašą Heleną ir privertė pasakyti, ką reikia padaryti, kad Troja būtų įveikta. Helenas pasakė, kad graikams reikia: gauti Heraklio nuodingų strėlių (tuo metu jas turėjo Filoktetas), paimti Atėnės Paladės statulą, esančią Atėnės Trojos šventykloje (persirengęs elgeta Odisėjas pavogė statulą), įtikinti Achilo sūnų prisijungti prie karo. Graikai skubiai nuvyko į Skirą ir prikalbino Neoptolemą atvykti į Trojos karą.
Priešingai nei Achilas, kuris parodė gailestį Priamui, Neoptolemas buvo laukinis ir žiaurus. Jis užmušė Priamą, Euripilą, Polikseną, Politą, Astianaksą ir kitus, po karo užmušė Heleną ir Andromachę. Jis kartu su Andromache, Helenu ir Feniksu nuplaukė į Epito salas ir tapo Epyro karaliumi.
Filoktetas būtų dalyvavęs kare, bet jam buvo įkandusi gyvatė, kadangi žaizda negijo jis pasiliko Lemne. Graikai sužinoję iš Heleno, kad laimėti karą reikią Filokteto strėlių, kurias šis gavo iš Heraklio, pasiuntė Odisėją ir Neoptolemą į Lemną susigrąžinti Filoktetą. Achilo šešėlis pasirodė laimėjusiems karą, reikalaudamas paaukoti Trojos princesę Polikseną prieš visiems išvykstant. Neoptolemas įvykdė savo tėvo šešėlio reikalavimą. Jis taip pat paaukojo Poliksenos tėvą Priamą.
Neoptolemą užmušė Orestas, kai jis mėgino pagrobti Hermionę iš Oresto, kadangi jam Hermionę buvo pažadėjęs jos tėvas Menelajas.
Paprastoji barborytė
Paprastoji barborytė (Barbarea vulgaris) – bastutinių (Brassicaceae) šeimos barboryčių (Barbarea) genties rūšis. Paplitusi Europoje, tačiau natūralizuota ir Šiaurės Amerikoje.
Vienmetis arba dvimetis (kartais daugiametis), 30-70 cm aukščio žolinis augalas. Stiebas stačias, vagotas, plikas arba kiek plaukuotas, šakotas. Pamatiniai ir apatiniai lapai kotuoti, lyriškai suskaldyti, su 2 arba 4 poromis šoninių skilčių ir didele viršūnine skiltimi; viršutiniai lapai bekočiai, bukai dantyti. Žiedynai stiebo viršūnėje. Vainiklapiai 4, ryškiai geltoni, 5-7 mm ilgio. Taurėlapiai atsilošę, 3-4 mm ilgio. Vaisius - tiesi, stačia, 1-2 cm ilgio trumpakotė ankštara, kuri prinokusi kiek atsilošia nuo ašies. Ankštaros gana tankios. Sėklos lizde išsidėsčiusios viena eile, ilgakotės, ovališkos, pilkšvai rudos, paviršius smulkiai karpotas; kiekvienoje ankštaroje apie 20 sėklų.
Žydi gegužės - birželio mėn. Auga pasėliuose, laukuose, šlaituose, pievose, daržuose, pakrantėse, pagrioviuose. Mėgsta drėgnokas dirvas.
Labai įkyri piktžolė. Medingas augalas (iš 1 ha gaunama iki 35-40 kg medaus). Jauni lapai tinka salotoms. Žiedais galima dažyti šilką geltona spalva.
Lenktavaisė barborytė (Barbarea arcuata), seniau laikyta atskira rūšimi, dabar išskiriama kaip paprastosios barborytės porūšis.
Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 82 psl.
thumb|left|250px|Paprastosios barborytės žiedai
Saramakos apygarda
Saramakos apygarda (Saramacca) – Surinamo apygarda šalies šiaurėje. Be sostinės Groningeno, kiti miestai – Batavija ir Boskampas. Iki nesenų laikų čia vyravo smulkūs šeimyniniai ūkiai, pastaruoju metu atsiranda stambesnių ūkio objektų, pirmenybę teikiančių ryžių ir bananų auginimui.
Apygarda dažnai lankoma ornitologų – čia stebimi Saramakos tukanai, papūgos, akmengaidžiai.
Saramakais dar vadinama simaronų grupė, gyvenanti prie Saramakos upės.
Rajonai
6 rajonai:
Akmena (upė)
thumb|240px|Danė Klaipėdoje thumb|240px|Akmena ties [[Kurmaičiais]] thumb|240px|Akmena ties Valėnais thumb|240px|[[Biržos tiltas]] Akmena-Danė – upė vakarų Lietuvoje. Prasideda prie Mažųjų Žalimų kaimo, 6 km į p.v. nuo Salantų, teka per Kretingos rajoną, Kretingos miestą, Klaipėdos rajoną ir Klaipėdoje įteka į Kuršių marias. 55–57 km nuo žiočių ir Klaipėdos mieste upės vaga sureguliuota. Vidurupis teka eroziniu slėniu, gausu riedulingų rėvų. Žemiau Kretingos teka plačiu senslėniu. Slėnio vid. plotis 400–500 m, šlaitų aukštis 5–10 m. Aukštupio ir vidurupio vagos vidutinis plotis 5–18 m, žemupio iki 40 m. Gylis 0,3-1,3 m, Klaipėdoje 5–7 m. Vid. nuolydis 88 cm/km, žemupio (15 km iki žiočių) nuolydis 7 cm/km. Srovės greitis 0,1-0,2 m/s. Debitas žiotyse: maks. 90, min. 0,7 kub.m/s. Pavasario potvynių aukštis: vidurupyje iki 3 m, ties Klaipėda iki 1,7 m.
Manoma kad kuršiškos kilmės Dangės pavadinimas kilęs nuo to, kad Akmena ties Klaipėda tekėdama suformuoja statų „kampą“.
Kiti objektai
thumb|240px|Laivas „Meridianas“ Akmenos – Dangės upėje Klaipėdoje Ant Akmenos-Dangės upės yra 4 tvenkiniai:
Prie upės esantys svarbesni objektai:
Prie upės Akmena-Dangė yra šios gyvenvietes: Mažieji Žalimai, Knėžai, Akmenalės, Rubiniškė, Darataičiai, Vaineikiai, Dubašiai, Kašučiai, Užparkasiai, Žiogeliai, Genčai, Tūbausiai, Kurmaičiai, Tinteliai, Padvariai, Kretinga, Bajorai, Ėgliškiai, Egliškiai, Valėnai, Šlikiai, Kretingalė, Sarčiai, Pipirai, Gvildžiai, Purmaliai, Tauralaukis, Klaipėda.
Pavadinimai
Nuo versmių iki Bajorų (Klaipėdos krašto ribos) vadinama Akmena, toliau – oficialiai Dane, – paprastai Dange (iki 1984 m. buvo vadinama tik Dange). Pirmą kartą ši upė paminėta 1252 m. liepos 29 d. Kalavijuočių ordino magistro ir Kuršo vyskupo sutartyje dėl Klaipėdos pilies pastatymo, ji vadinama Dange (1253 m. – Danghe, 1290 m. – Dange).
Upėvardis „Akmena“ kilo nuo žodžio akmuo. Pavadinimas „Danė“ laikomas labai senovišku, siejamas su „upė“,  „upė, vanduo“. O žodis „Dangė“ kildinamas iš danga („purvina, pelkėta vieta, valka“).
Nėra sutariama, kuri vandenvardžio lytis – Danė ar Dangė – pirminė. Dalis kalbininkų (Vytautas Mažiulis, Antanas Salys) formą Dangė laiko pirmine, kuršiškos kilmės. Šaknis dang- yra daugiareikšmė, o latvių vardyne itin susijusi su vietovardžiais. Be pagrindinės reikšmės 'riesti, lenkti' ir iš jos išeinančių 'kampas', 'įlanka', 'nelygus, išdaužytas kelias', yra ir kita – 'žemuma, žema, pelkėta vieta'.
Strazdai (Gruzdžiai)
Strazdai – kaimas Šiaulių rajono savivaldybėje, 14 km į šiaurę nuo Šiaulių, į vakarus nuo kelio, Klebonų (Starklios – Medeinos) miške.
Istorija
1649 m. Gruzdžių trakto revizijos akte Strazdai priskiriami Šiluvėnų ir Kūros vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Meškuičių seniūnijai, nuo 1918 m. – Šiaulių apskrities Gruzdžių valsčiaus Račių seniūnijai, nuo 1950 m. – Gruzdžių apylinkės kaimas. 1950–1991 m. kaimas priklausė kolūkiui „Raudonoji vėliava“.
Gyventojai
1923 m. surašymo metu kaime buvo 10 ūkių.
Nikolajus Medvedevas
Nikolajus Medvedevas (tikroji pavardė Varikopulos; g. 1933 m. rugsėjo 25 d. Kaune) – Lietuvos inžinierius, visuomenės bei politinis veikėjas.
Biografija
1952 m. baigė Kauno 10-ąją vidurinę mokyklą, 1956 m. Kaliningrado aukštąją karinio jūrų laivyno inžinerinę mokyklą, radiolokacijos ir radionavigacijos šturmanas. 1956–1959 m. tarnavo Baltijos ir Juodosios jūros laivynuose išminuotojų laivuose. 1959 m. atleistas iš laivyno „dėl netinkamos biografijos“ – graikų kilmės. Karibų krizės metu vėl pašauktas į laivyną, vienerius metus buvo raketinio laivo vadas.
1959–1989 m. dirbo Kauno radijo matavimų technikos mokslinio tyrimo institute inžinieriumi, sektoriaus viršininku, skyriaus vadovu. 1988 m. Lietuvos Persitvarkymo Sąjūdžio organizacinio komiteto narys, Sąjūdžio seimo ir Kauno tarybos narys, laikraščio „Kauno aidas“ redkolegijos narys.
1989 m. išrinktas SSRS liaudies deputatu, dalyvavo Andrejaus Sacharovo tarpregioninėje grupėje kuriant judėjimą „Demokratičeskaja Rossija“. 1990–1992 m. LR AT deputatas, pirmosios sesijos metu liko Maskvoje ryšiams su demokratais, organizavo mitingus prieš 1991 m. sausio mėn. smurto aktus Vilniuje. 1993 m. rugsėjo mėn. vadovavo parlamentarų grupei derybose su Pakaunės savanorių maištininkais.
1992–2004 m. Seimo narys. 2004 m. LSDP sudarius rinkimų koaliciją su Naująja Sąjunga, atsisakė būti įrašytas į rinkimų sąrašą.
1962–1989 m. SSKP narys, nuo 1989 m. LSDP narys, LSDP tarybos narys, LSDP Garbės narys.
Signatarų klubo narys, Lietuvos graikų bendrijos „Patrida“ vicepirmininkas. Moka anglų, rusų, lenkų, ukrainiečių, vokiečių, graikų kalbas.
Vandens paukščiai
thumb|300px|[[Gulbė giesmininkė (Cygnus cygnus).]] thumb|300px|[[Didysis kormoranas (Phalacrocorax carbo).]] Vandens paukščiai - nesistematinė paukščių grupė, kurių gyvenimas glaudžiai susijęs su vandeniu. Šiems paukščiams priskiriami tie, kurie sugeba laikytis ant vandens. Tuo tarpu tie, kurie medžioja vandens sferoje prie jų nepriskiriami. Sistematiniu požiūriu vandens paukščiai dažniausiai nėra artimi giminaičiai. Vandens paukščiams priskiriamos visi ar tik dalis šių būrių rūšių:
Dėka panašaus gyvenimo būdo šie paukščiai nebūdami artimi giminaičiai įgavo panašius bruožus. Vieni tokių "plaukmenys": odinė plėvelė tarp pirštų. Kitas bruožas - labai tanki plunksnų danga. Kadangi plunksnos nuo pešlapimo neapsaugotos, pas šiuos paukščius puikiai išvystyta pasturgalinė liauka. Ją turi daugelis paukščių ir jos išskiriamas sekretas apsaugo plunksnas nuo sudrėkimo.
Gyvendami vienoje teritorijoje vandens paukščiai gali nesudaryti vieni kitiems mitybinės konkurencijos užimdami skirtingas ekologines nišas - kiekviena rūšis specializuojasi misti tam tikra maisto rūšim ar tam tikru maisto gavimo metodu. Žuvėdros žuvį gaudo skirsdamos ir griebdamos jį snapu, tuo tarpu kormoranai gaudydami žuvį neria į vandenį skirsdami. Kai kurios antys taip pat nardo, tačiau neria nuo vandens paviršiaus, kitos rinkdamos maistą panardina tik galvą.
Kimbariškis II
Kimbariškis II – kaimas Zarasų rajono savivaldybėje, 4 km į pietvakarius nuo Antalieptės.
Aukštadvaris (Vilnius)
Aukštadvaris – kaimas Vilniaus rajono savivaldybėje, 7 km į šiaurės rytus nuo Sudervės, šalia magistralės.
Limarko laivininkystės kompanija
AB „Limarko laivininkystės kompanija”, LLK – Lietuvos prekybos laivyno kompanija, teikianti krovinių gabenimo jūrų transportu paslaugas. Pagrindinės LLK pervežamų krovinių rūšys: refrižeratoriniai kroviniai, sausakrūviai ir birūs kroviniai, jūriniai konteineriai. LLK yra Klaipėdos uosto įmonė, jos administracija įsikūrusi: Naujoji Uosto g. 8, Klaipėda. Vadovas Vytautas Lygnugaris.
LLK yra asocijuotų organizacijų BIMCO („The Baltic and International Maritime Council“), Lietuvos laivų savininkų asociacijos (LLSA), Klaipėdos pramonininkų asociacijos (KPA) narė.
Istorija
LLK įsikūrė 1987 m. sausio 1 d. Tuomet ši bendrovė vadinosi AB „Klaipėdos transporto laivynas”. 2003 m. gegužės mėn. strateginis investuotojas UAB „Limarko” kartu su finansiniu investuotoju UAB „Rizikos kapitalo valdymas” dalyvavo AB „Klaipėdos transporto laivynas” privatizacijos procese, kurio metu iš Valstybinio turto fondo įsigijo 80,9 proc. valstybei nuosavybės teise priklausantį akcijų paketą. 2004 m. gegužės 14 d. AB „Klaipėdos transporto laivynas” pavadinimas pakeistas į AB „Limarko laivininkystės kompanija”. Nuo 1998 m. birželio 1 d. LLK akcijomis pradėta prekiauti AB NASDAQ OMX Vilnius biržoje.
2000 m. LLK suteiktas Saugaus valdymo sistemos atitikties liudijimas (ISM Code).
2008 rugsėjo 1 d. LLK laivyną sudarė 16 laivų (13 laivų-refrižeratorių ir 3 konteinervežiai), bendrovėje dirbo 520 darbuotojų: 480 jūrininkų ir 40 administracijos darbuotojų.
Krovinių pervežimas
Nuo įkūrimo pradžios kompanija tradiciškai daugiausia dirba temperatūrinio režimo reikalaujančių krovinių pervežimo rinkoje: specializuojasi šaldytų, atšaldytų ir greitai gendančių krovinių pervežimų jūra rinkoje. Nuo 2004 m. kompanijos teikiamų paslaugų sfera išplėsta, aktyviai įsitraukiant į sausakrūvių krovinių, o nuo 2005 m. ir jūrinių konteinerių pervežimą.
LLK krovinių pervežimams naudojamas nuosavas laivynas. Metinė apyvarta: 120,0 mln. Lt. (2010 m.). Duomenys apie laivus:
Usviača
Usviača  – upė Rusijoje (Pskovo srityje) ir Gudijoje (Vitebsko srityje); Vakarinės Dvinos dešinysis intakas. Prasideda Kunios rajone, į pietryčius nuo Usminskojės ežero. Teka į šiaurės vakarus, prateka Gorodno, Milicino, Ozerono ežerus, tada suka į pietus prasrūva pro Ordosną, Soročiną, Usviatskojės ežerą. Įteka į Dviną Gudijoje, 3 km nuo Suražo.
Baseino ežeringumas – 6 %. Didžiausi intakai: Osvianka, Rudnia, Uspolas, Cholujica.
Usviačos slėnis nuo 50 m iki 3 km pločio. Salpa 200–300 m pločio, abipusė. Aukštupio krantai žemi, lėkšti, žemupio – statūs.
Imperatriso oro uostas
Imperatriso-Prefeito Renato Moreira oro uostas (IATA – IMP, ICAO – SBIZ) aptarnauja Brazilijos Imperatriso miestą. Oro uostas pavadintas buvusio miesto mero vardu. Nuo miesto centro oro uostas atitolęs apie 4 km.
Šiame oro uoste savo maršrutus turi dvi oro linijų bendrovės – Gol Transportes Aéreos ir TAM Airlines. Jos iš čia skraidina į kitus svarbius aplinkinius šalies miestus.
Pastasos provincija
Pastasos provincija  – provincija rytinėje Ekvadoro dalyje, ribojasi su Peru. Administracinis centras – Pujas.
Tai yra didžiausia, bet rečiausiai gyvenama šalies provincija.
Provincijoje gyvena nemažai indėnų: vaoranių, šuarų, ačuarų, kečujų, andoa, saparų.
Geografija
Praktiškai visa provincijos teritorija yra Amazonės žemumoje, tankiai apaugusioje Amazonijos džiunglėmis, tik pačiuose vakaruose paviršius kyla į Andų priekalnes. Provinciją tankiai raižo Amazonės baseino upės – Pastasa, Kururajus, Kononakas, Bubunasa ir kt. Yra krioklių. Didelę Oreljanos provincijos dalį užima Jasunio nacionalinis parkas bei Ljanganateso nacionalinis parkas.
Vanikos apygarda
Vanikos apygarda (Wanica) – Surinamo apygarda šalies šiaurės rytuose. Tai viena tankiausiai gyvenamų ir labiausiai urbanizuotų apygardų. Sostinė – Lelidorpas. Už šią apygardą mažesnė tik Paramaribo apygarda.
thumb|right|250px|Vanikos rajonai
Rajonai
7 rajonai:
Milžinkapis
Milžinkapis – viensėdis Anykščių rajono savivaldybėje, 8 km nuo Skiemonių.
Lyvanai
Lyvanai – miestas pietryčių Latvijoje, Dauguvos dešiniajame krante, prie Daugpilio-Rygos plento ir geležinkelio. Savivaldybės centras.
Miesto teisės nuo 1926 m.
Hidrostatika
Hidrostatika – fizikos šaka, tirianti nejudančių skysčių pusiausvyrą, jame panirusių ar plūduriuojančių kūnų ir skysčio sąveiką. Hidraulika tiria skysčių dėsningumus ir jų panaudojimą darbui atlikti. Skysčių dinamika aprašo judančių skysčių dėsningumus.
Statinis slėgis
Slėgis skystyje yra izotropinis – veikiantis visomis kryptimis vienodai. Šią koncepciją pirmą kartą suformulavo prancūzų matematikas ir filosofas Blezas Paskalis 1647 metais. Dabar šis dėsningumas dažnai vadinamas Paskalio dėsniu.
Hidrostatinis slėgis
Skysčio stulpo slėgis yra aprašomas tokia formule:
Čia:
Petrinalas
thumb|Petrinalas Petrinalas (, iš 'akmuo, uola') – trumpas XV–XVII a. kavalerijos šaunamasis ginklas, neturėjęs padegimo mechanizmo. Šaudė akmeninėmis (pagal tai ir pavadintas) ar švininėmis kulkomis. Labiausiai paplitę buvo Italijoje. Naudoti neilgai, XVII a. juos išstūmė atsiradę pistoletai ir karabinai.
Hidrostatika
Atmosferos slėgis
Idealiųjų dujų dėsnis teigia, kad homogeniškos atmosferos tankis yra aprašomas tokia formule:
Čia:
Petrinalas
Konstrukcija
Petrinamo masė buvo 4-6 kg. Padegdavo dagčiu pro viršutinę padegamąją angą. Mažo kalibro petrinalus užtaisydavo švinine kulka, kurios kalibras būdavo apie 1,5 mm mažesnis už vamzdžio kanalo skersmenį. Jei kanalas būdavo platus, naudodavo ir akmenukus, apsuktus skudurėliu.
Hidrostatika
Plūdrumas
Plūduriuojančių arba panardintų kūnų sąveiką su skysčiu nusako Archimedo dėsnis, teigiantis, kad kūnas bus veikiamas keliančios jėgos, proporcingos kūno išstumiamam skysčio svoriui:
Petrinalas
Šaudymas
Karteče ir akmenimis šaudydavo tik iš kelių metrų nuotolio, pramušamoji geba būdavo menka. Geriausi petrinalai švininėmis kulkomis pramušdavo šarvus, bet veiksmingo šaudymo nuotolis buvo menkesnis nei arbaletų (mažiau kaip 15 m).
Anglišku terminu vadindavo ir lengvuosius kavaleristu, ginkluotus petrinalais. Ši kavalerijos forma buvo naudojama kaip parama labiau šarvuotai kavalerijai (puslanseriams ir kirasirams). Vėliau kavaleristus petronelius pakeitė kavaleristai arkebuzininkai.
Hidrostatika
Plūdrumas
Kūnas skęsta, jei jo tankis yra didesnis už skysčio tankį.
Paviršiaus įtempimas
Paviršiaus įtempimo jėgos sąlygoja kapiliarinius reiškinius – skysčių gebėjimą kilti (drėkinantys skysčiai) arba nusileisti (nedrėkinantys skysčiai) kapiliaruose – mažo skersmens vamzdeliuose.
Kosta Rikos centrinis slėnis
Kosta Rikos centrinis slėnis  – plokščiakalnis Kosta Rikos centrinėje dalyje, kalnų apsuptyje, užima 11 366 km² teritoriją. Iš šiaurės slėnį supa Centrinė Kordiljera su 4 ugnikalnių kūgiais, iš pietų – Talamankos Kordiljera. Karpineros aukštumų grandinė skiria slėnį į dvi dalis – Vakarų arba „tikrąjį“ Centrinį slėnį ir Rytų arba Gvarko slėnį. Būdingas aukštis – 800–1500 m.
Centriniame slėnyje įsikūrę beveik 3/4 Kosta Rikos gyventojų, čia yra šalies sostinė San Chosė. Teritorija ypač palanki žemdirbystės vystymui.
Karpotoji ankštenė
Karpotoji ankštenė (Scleroderma verrucosum) – ankšteninių šeimai priklausantis nevalgomas grybas.
Titas Lukrecijus Karas
Titas Lukrecijus Karas (97–55 m. pr. m. e.) buvo vienas didžiausių romėnų poetų.
Parašė didaktinę poemą „Apie daiktų prigimtį“ (nebaigta), kurioje dėstė ateistines pažiūras – Demokrito atomistika ir Epikūro teiginiais paremtą pasaulio vaizdą. Jo kūrinį išleido Ciceronas, po paties autoriaus savižudybės.
Karpotoji ankštenė
Išvaizda
Vaisiakūnis (3–8 cm skersmens) gelsvos spalvos, jį dengia odiška luobelė, nusėta mažų rudų žvynelių. Dažnai būna paplokščio gumbo formos, viršutinė dalis remesi į kotą primenantį pagrindą su rizomorfomis, kuriomis prisitvirtina prie žemės. Vaisiakūniui subrendus viršūnėje atsiranda anga, pro kurią dulkių debesies pavidalu į išorę patenka subrendusios sporos jos yra 9-15 μm skersmens, tamsiai rudos ar juodai raudonos spalvos, gaubliškos, bukos dygliuotos. Jaunų grybų trama turi nemalonų kvapą ir yra aštraus skonio.
Milžinkapis (reikšmės)
Milžinkapis gali reikšti:
Ožoginas
Ožoginas  – didelis, seklus ežeras Rusijoje, Jakutijoje, Abijaus uluse. Telkšo Abijaus žemumoje, pietinėje Polouso kalvagūbrio pašlaitėje, 31 m aukštyje virš jūros lygio. Ilgis 19,3 km, plotis 12 km. Užšąla rugsėjo pabaigoje, atitirpsta birželio pradžioje. Iš ežero išteka Ožogino upė (kairysis Indigirkos intakas).
Karpotoji ankštenė
Išvaizda
Spalvos kaita: vaisiakūnio spalva įvairuoja nuo geltonos iki rudos. Trama iš pradžių kompaktiška balta, galiausiai suminkštėja, tampa žalsvai ruda ir galiausiai virsta juodomis sporų dulkėmis.
Titas Lukrecijus Karas
Lukrecijaus pažiūros
Greta kosmologijos taip pat dėsto mintis apie atomistiką, mokslą apie sielą ir jusles, meteorologiją.
Ožoginas
1996 m. ežero vandens gyvūnijai apsaugoti įrengtas Ožogino rezervatas.
Karpotoji ankštenė
Išvaizda
Sinonimai: Lycoperdon verrucosum.
Augavietė
Šį grybą dažnai galima rasti mišriuosiuose ir spygliuočių miškuose.
Sezonas: birželis–spalis
Panašios rūšys: labiausiai panašus į paprastąja ankštenę (Scleroderma citrinum). Taip pat ir į leopardinę ankštenę (Scleroderma areolatum), kuri yra šiek tiek mažesnė ir išsiskiria leopardo kailio raštą primenančiu išoriniu sluoksniu.
Laima Stankevičienė
Laima Stankevičienė:
Pavarės
Pavarėmis vadinami keturi kaimai Anykščių rajone:
Žymūs žmonės
Pavarėse gimę žymūs žmonės:
Literatūra
J. Biliūno apsakyme „Ubagas“ minimas bitininkas iš Pavarių Petras Sabaliūnas.
Trakai (reikšmės)
Trakais vadinami:
Henrikas Jūrininkas
Henrikas Jūrininkas (Henrique o Navegador; g. 1394 m. kovo 4 d. – m. 1460 m. lapkričio 13 d.) – Portugalijos didikas, Portugalijos karalystės infantas. Jis įvardijamas kaip didžiųjų geografinių atradimų, tarpžemyninės prekybos pradininkas, padėjęs pamatus būsimai Portugalijos imperijai.
Biografija
Gimė Porte, buvo trečiasis karaliaus Žuano I ir jo žmonos Filipos iš Lankasterio sūnus. Jau būdamas 21-ierių metų su tėvu ir broliais dalyvavo Seutos, kurią valdė maurų piratai, užkariavime. Jis susidomėjo Afrikos teritorijų, besidriekusių į pietus nuo maurų žemių, tuomet nežinomų europiečiams, tyrinėjimais. Iš ten atkeliaudavo daug vertingų maurų prekių, be to, Europoje sklandė legenda apie mistinę vyskupo Jono žemę, kuri esą įsikūrusi pagonių apsuptyje. Henriko Jūrininko pavedimu lėti ir didelėms kelionėms netinkami portugalų laivai buvo perdirbti į karaveles. Lengvi ir labai manevringi naujieji lavai sudarė sąlygas prasidėti „atradimų amžiui“.
1419 m. Henrikas Jūrininkas paskirtas Algarvės valdytoju, tapo Tamplierių ordino pasekėjo, Kristaus ordino, magistru. Tai leido didikui sukaupti didelius turtus, kuriuos jis investavo į naujų žemių atradimus ir užkariavimus. Mirus tėvui ir karaliumi tapus broliui Duartei II, Henrikas Jūrininkas gaudavo didelius procentus nuo prekybos su atrastais kraštais, jam suteikta išimtinė teisė rengti ekspedicijas į pietus nuo Bužadūro kyšulio.
Henrikas Jūrininkas Sagrešo kyšulyje įkūrė kartografų, jūrininkų, mokslininkų centrą, kuris koordinavo ekspedicijas, rinko informaciją. Jau 1420 m. portugalai pasiekė ir kolonizavo salas netoli Afrikos krantų – Madeirą, o 1427 m. ir Azorus. Žilo Eanešo ekspedicija 1433 m. pirmą kartą nuplaukė toliau į pietus, nei Bužadūro kyšulys. Henrikas Jūrininkas rėmė ne tik keliones, jis taip pat skyrė pinigų mokslų vystymui, prisidėjo prie būsimo Lisabonos universiteto įkūrimo. 1437 m. Henrikas Jūrininkas nesėkmingai bandė užimti Tanžerą, vėliau karinėse kampanijose nebedalyvavo.
Tuo tarpu nauji navigacijos ir laivų statybos laimėjimai leido portugalams pasiekti vis tolimesnes žemes – 1441 m. Nuno Tristanas ir Antanas Gonsalvesas pasiekė Baltąjį kyšulį (dab. Nuadibu), o 1444 m. Dinišas Diašas – Žaliąjį kyšulį. Henriko Jūrininko siekis išsipildė – buvo atrastos derlingos žemės į pietus nuo maurų valdų, prasidėjo vergų prekyba, aukso importas. Alvišas Kadamoštas atrado Žaliojo Kyšulio salas, o iki Henriko mirties portugalai jau žinojo apie Afrikos pakrantes iki pat dab. Siera Leonės.
Henrikas Jūrininkas mirė bevaikis, nebuvo vedęs, laikėsi celibato. Palaidotas Bataljos vienuolyne.
2008 m. Formulės 1 sezonas
thumb|right|250px|Pirmųjų lenktynių [[2008 m. Australijos Grand Prix|Australijoje laimėtojas Lewis Hamiltonas, šiame sezone tapo jauniausiu Formulės 1 čempionu]] '''2008 m. Formulės 1 sezonas''' – 59-asis FIA rengiamas Formulės 1 Pasaulio čempionatas. Pirmosios sezono lenktynės įvyko kovo 16 d. Australijos Albert Parko trasoje, o sezoną pabaigė Brazilijos GP, įvykęs lapkričio 2 d. Čempiono titulą asmeninėje įskaitoje gynė Kimis Räikkönenas, o komandinėje įskaitoje – Ferrari ekipa. Palyginus su 2007-ųjų sezonu, 2008 m. apstu pasikeitimų taisyklėse, taip pat atsirado dvi naujos trasos.
Pasikeitimai
2008-aisiais Formulė 1 du kartus apsilankė Ispanijoje – naujai įrengtoje Valensijos trasoje vyko Europos Grand Prix varžybos. Dar vienos naujos lenktynės Singapūro gatvėmis atvers naują puslapį F1 istorijoje – čia varžybos vyks naktį, trasą apšvietus žibintais.
FIA priėmė nemažai naujų taisyklių, įsigaliojusių prieš naująjį sezoną. Daugiausiai dėmesio skirta siekiant sportą paversti ekologiškesnį, taip pat sumažinti dalyvavimo kaštus, apribota naudojama elektronika. Daug dėmesio susilaukė ratų praslydimo blokavimo kontrolės uždraudimas, stabdymas varikliu bei automatinė starto kontrolė taip pat uždrausti. Anksčiau įprastais buvę atsarginiai bolidai komandų boksuose nuo šiemet draudžiami – kiekviena komanda galės turėti tik po vieną bolidą kiekvienam lenktynininkui. Taip pat bus baudžiama, jei pavarų dėžė neišlaikys keturių etapų iš eilės arba variklis neišlaikys dviejų etapų iš eilės (komandos nebus baudžiamos tik už pirmąjį sezono gedimą). FIA, bendradarbiaudama su McLaren, sukūrė standartinę bolidų elektronikos sistemą, kurią naudos visos komandos. Pastaraisiais metais dažnai besikeitusi kvalifikacijos tvarka keitėsi ir šiemet – paskutinioji, lemiama, kvalifikacijos dalis sutrumpinta nuo 15 iki 10 minučių. Joje dalyvaujantys pilotai nebegalės pasipildyti kuro ir lenktynėse startuos su tiek degalų, kiek turės pasibaigus kvalifikacijai. Pačių degalų sudėtyje taip pat turės būti mažiausiai 5,75 % bioresursų.
FIA nuo metų pradžios padidino superlicencijos kainą. Anksčiau leidimo dalyvauti lenktynėse kaina buvo sudaryta iš 1 725 eurų bazinio mokesčio ir 456 eurų priedo už kiekvieną pelnytą tašką. Naujoji kaina – 10 000 eurų plius po 2 000 eurų už tašką, tad 2007 m. sezono nugalėtojas Kimi Raikkonenas (Ferrari), už superlicenciją turės mokėti 230 000 eurų. Skaičiuojant anksčiau galiojusiu tarifu, dokumento kaina suomiui siektų tik 51 855 eurus. Todėl lenktynininkai ėmė garsiai reikšti savo nepasitenkinimą naujomis superlicencijų kainomis. Sportininkai neatmeta imtis kraštutinių priemonių – streiko.
Eiga
Kovo 31 d. britų laikraštis "The News of the World“ sekmadienį paskelbė skandalingus kadrus, kuriuose, kaip tvirtinama, užfiksuotas su prostitutėmis besilinksminantis Tarptautinės automobilių federacijos (FIA) prezidentas Max Mosley.
Gegužės 6 d. Super Aguri komanda oficialiai patvirtino nutraukianti sportinę veiklą ir pasitraukianti iš Formulės 1 čempionato. Komandos likimas buvo nuspręstas Honda kompanijos valdybos posėdžio metu.
2008 m. gegužės 12 d. Formulės 1 komercijos teisių valdytojas Bernie Ecclestone patikino, jog šiemet lenktynės Magny-Cours trasoje Prancūzijoje bus surengtos paskutinį kartą, bet tikisi kad ateityje šios "Prancūzijos Grand Prix“ bus rengiamos sostinėje Paryžiuje ar jo apylinkėse.
Birželio 3 d. Tarptautinės automobilių federacijos (FIA) nariai slaptu balsavimu Generalinėje asamblėjoje Paryžiuje (Prancūzija) išreiškė pasitikėjimą į sekso skandalą įsipainiojusiu organizacijos prezidentu Max Mosley.
Birželio 25 d. pranešta, kad Tarptautinė automobilių federacija (FIA) atliks detalų Formulės 1 valdymo tyrimą. Pasaulio autosporto tarybos (WMSC) posėdyje federacijos atstovai nusprendė su komandomis glaudžiau konsultuotis dėl lenktynių ateities.
Birželio 27 d. Tarptautinė automobilių federacija (FIA) nusprendė saugos sumetimais atšaukti nuo 2009 m. Formulės 1 čempionato pradžios turėjusį įsigalioti padangų šildytuvų draudimą.
Liepos 3 d. David’as Coulthard’as pranešė, jog šių metų sezonas bus paskutinis jo Formulės 1 karjeroje.
Liepos 4 d. BBC pranešė jog 2010 m. Didžiosios Britanijos GP bus surengtas Donington Park trasoje. Tai patvirtino ir FIA.
Liepos 11 d. Ferrari ir McLaren ekipų susitarimu buvo padėtas taškas praėjusių metų šnipinėjimo skandale. Abi komandos išleido pranešimus spaudai, kuriuose teigia neturinčios viena kitai pretenzijų.
Spalio 7 d. FIA patvirtino, kad nuo 2009 m. Monrealio trasoje nebevyks F1 lenktynės, nors kontraktas galiojo iki 2011 m.
Spalio 15 d. Prancūzijos autosporto federacija (FFSA) paskelbė, jog dėl finansinių priežasčių atsisako planų kitąmet rengti Formulės 1 čempionato etapą šioje šalyje.
Spalio 21 d. Ženevoje (Šveicarija) vykusio susitikimo metu Tarptautinė automobilių federacija (FIA) ir Formulės 1 komandų asociacija (FOTA) susitarė dėl šio sporto ateities. Buvo sutarta dėl šių pokyčių:
Po sezono pabaigos FIA ir FOTA surengs dar vieną tarpusavio susitikimą, kurio metu sutars dėl kitų priemonių mažinti kaštus, didžiausią dėmesį skiriant bolidų tobulinimui bei galimai jų dalybai tarp komandų.
Lapkričio 2 d. įvykęs Brazilijos GP užbaigė 2008 m. Formulės 1 sezoną. Dramatiškose lenktynėse nugalėjo brazilas Felipe Massa, tačiau Lewis Hamiltonas finišavo penktas, o to jam užteko, kad vienu tašku aplenktų brazilą pilotų įskaitoje. Britas tapo jauniausiu Formulės 1 čempionu istorijoje (23 m. ir 300 d.), bei pirmu juodaodžiu čempionu istorijoje. Komandų įskaitoje tvirtai laimėjo Scuderia Ferrari, artimiausią savo varžovę McLaren aplenkusi 21 tašku.
Bolidų pristatymai
Pastabos: † – Komandos pradėjo sezoną su patobulintais pernykščiais automobiliais. ‡ – Komandos nerengė oficialių bolido pristatymų.